Ջեք Հիլդյարդ

Ջեք Հիլդյարդ (, ), անգլիացի կինոպրոդյուսեր։ «Օսկար» մրցանակի է արժանացել «Կամուրջ Քվայ գետի վրայով» ֆիլմում լավագույն օպերատորական աշխատանքի համար։

Կենսագրություն 
Ծնվել է 1908 թվականի մարտի 17-ին, Լոնդոնում, Անգլիա։  1934 թվականից սկսել է աշխատել կինոյում՝ որպես օպերատորի օգնական։ 
Որպես կինօպերատոր՝ նորամուտը եղել է 1944 թվականի «Հենրի V» ֆիլմի նկարահանումների ժամանակ, սակայն լուսագրերում անունը չի նշվել։ Նրա հաջորդ աշխատանքը եղել է «Կեսարը և Կլեոպատրան» ֆիլմը, որտեղ նա աշխատել է Ջեք Քարդիֆի, Ռոբերտ Կրասկերի և Ֆրեդի Յանգ հետ։ Հայտնի է բրիտանացի կինոռեժիսոր Դևիդ Լինի «Ձայնային արգելքը», «Հոբսոնի ընտրությունը», «Ամառը» և «Կամուրջ Քվայ գետի վրայով» ֆիլմերում աշխատանքով։ Հանդիսանում է  Կինոօպերատորների բրիտանական ընկերության հիմնադիրներից մեկը։

Մահացել է 1990 թվականի սեպտեմբերին Լոնդոնում, Անգլիա։

Ընտրված ֆիլմագրություն 
 1944 թվական՝ Հենրի V (ֆիլմ) / Henry V  (անունը նշված չէ, ռեժիսոր՝ Լոուրենս Օլիվիե)
 1945 թվական` Կեսարը և Կլեոպատրան / Caesar and Cleopatra (ռեժիսոր` Գեբրիել Պասկալ)
 1952 թվական` Ձայնային արգելք / The Sound Barrier (ռեժիսոր`Դևիդ Լին)
 1954 թվական` Հոբսոնի ընտրություն / Hobson’s Choice (ռեժիսոր` Դևիդ Լին)
 1955 թվական՝ Ամառ / Summertime (ռեժիսոր` Դևիդ Լին)
 1956 թվական՝ Անաստասիա / Anastasia (ռեժիսոր` Անատոլ Լիտվակ)
 1957 թվական` Կամուրջ Քվայ գետի վրայով / The Bridge on the River Kwai (ռեժիսոր` Դևիդ Լին)
 1959 թվական՝ Հանկարծակի, անցած ամռանը / Suddenly, Last Summer (ռեժիսոր` Ջոզեֆ Մանկևիչ)
 1960 թվական` Թափառաշրջիկ / The Sundowners (ռեժիսոր` Ֆրեդ Ցինեման)
 1960 թվական` Միլիոնատերը / The Millionairess (ռեժիսոր` Էնթոնի Ասքվիտ)
 1962 թվական` Ճանապարհ դեպի Հոնկոնգ/ The Road to Hong Kong (ռեժիսոր` Նորման Պանամա)
 1963 թվական` 55 օր Պեկինում / 55 Days at Peking (ռեժիսոր` Նիկոլաս Ռեյ)
 1963 թվական` Կլեոպատրա / Cleopatra (անունը նշված չէ, ռեժիսոր՝ Ջոզեֆ Մանկևիչ)
 1967 թվական` Կազինո  «Ռոյալ» / Casino Royale (ռեժիսորներ` Ջոն Հյուսթոն, Ռոբերտ Պարրիշ, Վել Գեստ, Քեն Հյուզ, Ջոզեֆ Մաքգրատ)
 1969 թվական` Տոպազ / Topaz (ռեժիսոր` Ալֆրեդ Հիչքոք)
 1976 թվական` Մուհամմեդ` Աստծո սուրհանդակ / The Message (ռեժիսոր` Մուստաֆա Աքքադ)
 1978 թվական` Վայրի սագը/ The Wild Geese (ռեժիսոր` Էնդրյու Վ. Մակլագլեն)
 1981 թվական` Անապատի առյուծ / Lion of the Desert (ռեժիսոր` Մուստաֆա Աքքադ)

Մրցանակներ և անվանակարգեր 
 1958 թվականին «Օսկար» մրցանակի դափնեկիր է դարձել «Կամուրջ Քվայ գետի վրայով» ֆիլմի համար
 BAFTA մրցանակ լավագույն օպերատորական աշխատանքի համար
 1964 թվականին առաջադրվել է «Շատ կարևոր մարդիկ» ֆիլմի համար
 1965 թվականին առաջադրվել է «Դեղին ռոլս-ռոյս» ֆիլմի համար
 1967 թվականին առաջադրվել է «Մոդեստի Բլեյզ»
 Կինոօպերատորների բրիտանական միության 1958 թվականի մրցանակի դափնեկիր «Կամուրջ Քվայ գետի վրայով» ֆիլմի համար։

Ծանոթագրություններ

Արտաքին հղումներ 
 

Բրիտանացի կինոօպերատորներ
Անգլիացի կինոպրոդյուսերներ
Օսկարակիրներ